ሌላው የፊልሙ ችግር ለሕዝብ እይታ ለመቅረብ ያለበት ውስብስብ ችግር ነው። ይህ የአስናቀች ወርቁን ህይወትና ታሪክ የያዘው ፊልም በቴሌቭዥንም ሆነ በፊልም ቤት ለመታየት የኮፒ ራይት ጉዳይ አንቆ የያዘው ችግር ሆኗል። የፊልሙ ባለቤት የሆነችው ራቼል አስኒን በፊልም የቀረፀቻት ስለወደደቻት ብቻ ነው። ስታያት ወደደቻት።ከዚያም ፊልም ሰራቻት። ታዲያ ፊልሙ ሲሰራ ለሕዝብ እይታ ይቀርባል፣ በቴሌቭዥን ይታያል፣ ይሸጣል፣ ይለወጣል ተብሎ አልነበረም። ግን ተሰርቶ አለቀ፡፤ ካለቀ በኋላ በቴሌቭዥን ቢታይ ፊልሙ ላይ ብዙ ባለሙያዎች ስለተሳተፉ ክፍያ ይጠይቃሉ። ፊልሙ ቢሸጥም ክፍያ ይጠይቃሉ። ስለዚህ መፍትሔው ምንድን ነው ተብሎ ተጠይቆ ነበር።
